Claudine Mahy

Claudine Mahy a skepyî li 29 di djun 1937. Elle a morou li 11 di decimbe 2017.

C' esteut ene tchanteuse e walon, ki fjheut totes ses tchansons leye-minme, adon ene sicrijheuse-tchanteuse-compôzeuse.

Dispu si stroete plake «Mémé Loubard», elle esteut spotêye insi.

Ele djåzéve voltî walon avou les waloneus (çou k' est foirt råle emey les tchanteus e walon).

Di s' mestî, elle a stî tchåfresse di camion (li prumire feme del Beldjike a fé çoula); pu boledjresseRTL info, li 12 di decimbe 2017; pu adon, fé dins les mousmints, purade fé les martchîs come vindeuse di mousmints.

 Tinmes  
Ses tinmes estént kécfeye classikes : c' esteut des tchansons po rire come «dj' a fwin» u des sovnances do vî tins come «li kénket d' houyeu». Elle a eto rindou bon dvwer a s' payis d' Tchålerwè et d' Djumet. 

Mins ele sava eto paskiyî so des sudjets modienes : li sida; les djonnes "loubårds", l' evoyaedje des Casques bleus el Yougoslaveye, les Indyins d' Amerike.

Ele tchantéve don les rujhes et les  espwers des spotchîs, des cis ki n' ont nén l' droet d' dire grand tchoi dins no monde emacralé pa les liårds.Danielle Trempont, Djamåy trop tård po "Mémé Loubård", El Bourdon 538

Ele ratournéve leye-minme ses tchansons e francès, et tchantéve dins les deus lingaedjes.

 Muzike 
Costé muzike, ele fourit ene des prumire a-z asprouver l' walon dins del muzike blouze.

 Cåzaedjes des tchansons 
Elle aprind a scrire e walon avou l' ALWAC ey aprume Émile Lempereur, ey eplaidî sacwants tecses dins «El Bourdon» (dins les anêyes 1980).

Ele ni cwirt nén a fé des tecses literaires. Ele dit ki les djonnes ni comprindnut pus foirt li walon. Po les assaetchî, po k' il aprindexhe les tecses, pu les rtchanter après, i fåt des mots simpes, fouxhénxhe-t i des francijhas.Danielle Trempont, come ådzeu, tecse riprins din l' Bourdon 703 (fevrî 2018).

 Rilomêyès tchansons 
 Dj' a fwin (tchanson d' ene djin k' a boun apetit et ki doe fé redjime)
 Mémé Loubard (k' a wangnî on pris a l' RTBF, et passer so les radios d' Beldjike et d' France)Achille Goethals, El Bourdon 703 (fevrî 2018) p. 3.
 Li kénket d' houyeu: rapele si djonnesse
 Va-z î, da: ene foirt coûte mins foirt tinrûles tchanson so l' omosecsuwalté eyet l' sida (avou on djeu d' mot dins l' tite).

«Li kénket d' houyeu» «Dj' a fwin» eyet «Va-z î, da» ont stî ristudyîs ås scoles di Bive.

 Produjhaedje di plakes et cassetes 
Ele fijheut des stroetès plakes avou des tchansons e francès ey e walon. Si produjhaedje: 4 plakes 45 toûs, 4 cassetes odio, 7 sitroetès plakes.



 Sacwants tecses di tchansons 
  Ene di ses tchansons, so les Indyins

 Sourdant 

Mahy
Mahy